
PRAEFATIO. 


C^Uando  novus  aliquis  morbus  in¬ 
ter  populum  grassari  incipit  ;  vel 
idem  ex  antiquis  iterum  post  homi¬ 
num  memoriam  resurgit  ,  protinus 
tunc  atramentum  abundat-,  scribendi 
animus  luxuriat ;  intenduntur  faci- 
les  scriptorum  servi ,  digiti  •,  gemunt 
concitati  calami;  insons  charta  pati¬ 
tur  ;  pervolat  timidam  plebem  fata¬ 
lis  rumor  metum  spargens ;  perva¬ 
gantur  pavidum  vulgus  incertae  no¬ 
vellae  publicae  ;  superveniunt  medi¬ 
corum  libri  festinanter  scripti ;  se¬ 
quitur  tarda  veritas  .  Idem  anno 
1782,  obtinuit:  quo  tempore  popu- 

laris  quidam  Catarrlius  omnes  fere 
Europae  gentes  corripuit  simul  et 
medicorum  ingenium  exercuit ,  atque 
sine  mora  scriptorum  calamum  detri¬ 
vit  ,  docte  indocteque  .  Inter  quos 
laudabiles  tantum  hic  memorabo. 

Ego  ad  istos  quidem  Auctores 
etsi  postremus  accedam  ,  tamen  spe¬ 
ro  ,  fore  *  ut  in  his  certius  quid 
afferam.  Siquidem,  anno  1/70.  cum 
idem  fere  morbus  in  civitate  Mogun- 
tina ,  etsi  non  universus  tamen  po¬ 
pularis  fuisset  ,  satis  profecto  opor- 
tunam  occasionem  (  qua  cum  utili¬ 
tate  fruebar  )  nactus  sum;  e)us  eum 
causam  pervestigandi  ,  tum  genium 
decursumque  perdiscendi.  Qua  at¬ 
tentione  utique  non  impar  eveni  , 
imposterum  eundem  ,  quandoquidem 
ipse  rursum  incidit ,  ocius  cognoscen¬ 
do  :  scilicet  in  qua  notitia  omnis  cu¬ 
rationis  cardo  vertebatur. 

Ante  omnia  autem  nosse  inte- 
rest ;  quod  neuter  istorum  morbo¬ 
rum  suam  cuique  propriam  formam 

retinuerit ;  sed  contra  ]  quod  uter* 
que  alienam  alterius  cujuspiam  mor¬ 
bi  larvam  induerit  ;  sub  qua  medi¬ 
cos  vehementer  fefellit .  Hanc  lar¬ 
vam  detrahere  et ,  cuius  generis  mor¬ 
bus  ipse  sit,  palam  ostendere,  vi¬ 
sum  operae  pretium  est . 

Ut  id  exequar,  de  illo  morbo 
ante  dicam,  qui  similiter  anno  1770 
grassabatur  :  deinde  ad  eum  veniam  , 
qui  imposterum  anno  iy8a.  omnem 
fere  Europam  perinde  occupavit  • 
Usus  his,  quae  me  Experientia  in 
istius  morbi  curationibus  utrinque 
docuit  ;  omnino  multa  eademque  . 

Itaque  initio  mensis  Martii,  an¬ 
no  1770.  Catarrhus  multos  simul 
homines  in  civitate  Moguntina  pre¬ 
hendit ,  cum  Coryza,  Angina,  acer¬ 
ba  Tussi,  et  magna  Febre.  Morbus, 
etiam  cum  adhibitis  communibus  re¬ 
mediis  ,  diu  traxit .  Non  pauci  abs¬ 
que  ratione  passi  recidivam  sunt. 
Nonnullis  exulcerata  oris  labia  sunt; 
per  ista  ulcera  minutus  quidem  ,  at 

non  expunctus  morbus  est  .  Sputum 
puriforme  ,  etiam  quod  aegri  libera- 
liter  ejecerunt  ,  necquicquam  juvit  : 
juvit  vero  sudor  largus  acidum  odo¬ 
rem  spirans;  Urinaque  turbida  ,  quae 
sedimentum  lateri  trito  simile  prae¬ 
cipitavit.  Si  ista  crisis  non  Contigit, 
cortex  peruvianus  sanitatem  restituit. 
Istorum  aegrorum  aliqui  post  duos 
dies  in  Pleuritidem  veram  absque 
manifesta  ratione  deciderunt ,  alii  in 
febrim  intermittentem  .  Qtrosque  ju¬ 
vit  Cortex  peruvianus. 

His  (  exempli  causa  )  praemo¬ 
nitis  ad  posterum  hunc  morbum 
transcendo  ,  qui  nuper  ,  anno  1782. 
totam  fere  Europam  pervagatus  vix 
hominem  contagii  expertem  reliquit . 

DE  CATARRHO  EPIDEMICO 
ANNI  1782? 

iNitio  Veris  anni  1782.  ortus  in  Septentrio¬ 
ne  morbus  est,  qui  Petropoli  Influenzae  no¬ 
men  accepit,  per  Livoniam  ,  Curlandiam  Bo- 
russiamque  vagatus  Berolinum  venit :  a)  inde 
Dresdam  ivit,  Dresda  Lipsiam  ,  Lipsia  Fran- 
cofurtum  ad  moenum ,  proxime  et  Mogun* 
tiam  :  sicque  undique  progressus  denique  om¬ 
nem  Germaniam  occupavit  i  et  procul  inde 
confinia  Regna  penetravit .  Londini ,  mense 
Majo  ,  cives  quosque  prehendit  ,  exceptis 
paucis  senibus .  b)  Nostrates  morbum  septem 

trionalem  nominabant .  n)  Is  a  medio  mense 
Majo  ad  Junii  exitum  usque  civitatem  mo- 
guntinam  pervagatus  omnem  infecit:  nulla 
domus  vitii  expers  mansit,  vix  hominum  ul¬ 
lus  impunis  erat,  familiares  omnes  perinde 
malehabeb-at .  Rusticos  fere  omnes  morbus 
transeundo  corripuit.  Grevit  quotidie  ingens 
aegrorum  caterva :  quos  inter  ego  initio  eram 
non  ignarus  mali  . 

Morbus  autem  ipse  diversas  formas  ha¬ 
buit,  prout  miasma  epidemicum  (  quod,  cu¬ 
jus  generis  sit,  infra  dicam  )  diversis  corpo¬ 
ris  visceribus  insedit.  Vulgares  autem  et  ma¬ 
xime  communes  ejus  nbtae  potissimum  hae 
erant  .  Membrorum  torpor ,  nullum  edendi 
desiderium  ,  vesperi  horror  ,  calor  post  ,  to¬ 
tum  corpus  veluti  ex  fatigatione  lassum  ,  do¬ 
lor  capitis  et  oculorum  ,  gravedo  ,  faucium 
aliquis  dolor,  tussis,  quae  non  nisi  cruda 
excussit.  Haec  vesperi  exacerbata  sunt.  Ar¬ 
teriarum  pulsus  frequens  ^  plenus  ,  subdurus 
erat . 

Oui  aegri  ita  habebant,  neque  esu  ne¬ 
que  potu  luxuriabantur ;  sed  domi  valetudi¬ 
nem  curantes  potum  tepidum  cum  oxymelle 
sumebant  ,  hi  brevi  tempore  maxime  sic 
convaluerunt:  nempe  erupit  ad  exitum  tertii 
diei  ex  horum  universa  cute  liberalis  sudor, 
et  urina  turbida  evenit,  quae  sedimentum 
lateri  trito  simile  praecipitavit.  Uterque  iste 

exitus  et  febris  efc  miasmatis  crisis  erat  ;  nec- 
quicquam  vero  materiae  ,  quam  febris  interea 
confecerat*  et  intus  reliquit  » 

Finita  febre  per  convalescentiam  (  intra 
quam  vires  magis  ,  quam  per  morbum  consi¬ 
stunt  )  cocta  sputa  sunt,  qualia  aegri  facile 
ejecerunt  »  Erat  ista  crisis  materiae  ,  quam  fe¬ 
bris  ante  coegerat,  et  quam  imposterum  vi¬ 
tae  vires  concoxerunt.  Hanc  materiam  glu¬ 
tinosa  sanguinis  pars  (  Serum  vocant  )  tri¬ 
buebat  ,  quam  febris  suo  ardore  coegit  et 
veluti  adussit,  nempe  quae  crustam  supra 
missum  sanguinem  ostendit.  Istius  materiae 
coctae  alii  multum  et  diu  expectorarunt ,  alii 
parum  et  brevi  tempore  .  Utique  qui  sani 
Sero  abundabant,  plus  post  istum  morbum 
ita  ejecerunt ,  quam  qui  parum  Seri  habe¬ 
bant  . 

AI  ii  sibi  ipsis  consulentes  protinus  5  ufc 
se  morbo  affectos  persensissent  ,  medicamen¬ 
ta  sudorifica  assumserunt*  corpusque  multis 
vestimentis  operuerunt ;  scilicet  ut  his  mag¬ 
nus  excitetur  sudor,  qui  morbum  excuteret. 
Id  saepe  successit,  aegrique  intra  paucos  di¬ 
es  absque  tussi  et  sine  sputo  convaluerunt . 
Sic  enim  crudum  miasma  aegri,  quod  proxi¬ 
me  acceperant,  ante  excusserunt,  quam  id 
sanguinem  inflammavit  *  febremque  accendit  . 
Ob  eandem  rationem  alii  ^  quorum  labia  alte¬ 
ro  vel  tertio  die  exulcerata  sunt ,  item  abs¬ 
que  tussi  et  sine  sputo  protinus  convalue¬ 
runt  :  scilicet  quoniam  miasma  adhuc  cru¬ 
dum  ante  ad  labia  translatum  est  ,  quam 
idem  sanguinem  corrupit ,  Erat  ista  alterg 

mlasmatis  crisis:  similis  illi,  quae  in  febri* 
bus  intermittentibus  quandoque  contingit,  et 
modo  perfecta  modo  imperfecta  est  . 

Atque  ista  quidem  curatio  intra  magnam 
aegrorum  turbam  saepe  successit.  Ob  quem 
successum  aliqui  medicorum  venae  sectionem 
in  isto  quidem  morbo  tanquam  damnosam 
aversabantur :  sive  quod  propter  talem  mor* 
bi  exitum  sanguinem  mittere  perniciosum  pu- 
tarint,  sive  quoniam  existimant  in  univer¬ 
sum  nulli  Catarrho  sanguinis  missionem  con* 
venire.  Utcunque  sit:  tamen  ego,  cum  pri¬ 
mus  sanguinem  e  mea  vena  misissem,  pri¬ 
mus  culpabar .  Cum  autem  diversa  catarrh i 
genera  sint ,  eidemque  diversae  circumstans 
tiae  adesse  possint  et  saepe  adsint  i  utique 
existimo,  diversa  remedia  eidem  opponi  de¬ 
bere  :  inter  quae  venaesectio  ,  si  inflammatio 
subest  *  praecipuum  praesidium  est.  Veluti 
ubi  istius  morbi  miasma  sive  thoracis  sive 
abdominis  quodpiam  viscus  occupavit. 

Me  torpor  prehendit  ,  deinde  totum 
corpus  lassum  fuit  ,  doluit  caput  ,  horripula- 
tiones  vagae  erant ,  accessit  vesperi  magnum 
frigus ,  quod  secutus  intentus  calor  est  ,  per¬ 
turbatae  noctes  erant  et  deliriosa  somnia : 
similis  quotidie  accessio  ,  ciborum  nausea 
erat,  sitis  ingens,  arteriarum  pulsus  frequens 
et  durus;  urina  rubra,  gravedo,  et  tussis 
acerba  ,  quae  nihil  emolita  est  .  Acerbus  do¬ 
lor  per  totam  asperam  arteriam  ejusque  bi¬ 
furcationem  erat ;  pulmo  inflammationis  et 
doloris  expers  liberam  respirationem  con¬ 
gessit  .  Expiratus  aer  fervens  erae ;  sanguis 

e  vena  missus  crustam  inflammatoriam  ha¬ 
buit  . 

Cibus  cremor  ptisanae  acidulus  erat  , 
potus  decoctum  refrigerans  adjecto  nitro  , 
aceto  uini  destillato  ,  et  syrupo  rubi  idaei , 
medicamentum  vero  julapium  refrigerans  . 

A  medio  die  quinto  ad  ejus  exitum  us¬ 
que  multus  sudor  calidus  viscidus ,  acidum 
odorem  spirans ,  ex  universo  corpore  erupit. 
Urina  turbida  evenit,  et  sedimentum  lateri 
trito  simile  praecipitavit.  Per  sextum  diem 
similis  quidem  sudor  erupit ,  copia  tamen 
minor.  At  a  medio  septimo  item  die  ad  ejus 
exitum  usque  quamplurimus  talis  rursum  su¬ 
dor  erupit,  simul  et  urina  sedimentum  lateri 
trito  simile  praecipitavit . 

Atque  sic  febris  esse  desiit.  Fuit  itaque 
iste  sudor  et  haec  urina  crisis ,  per  quam  mi» 
asma  ,  quod  ante  per  febrim  ipsam  alteratum 
coctumque  erat,  exiit. 

Excussa,  sive  naturae  beneficio  sive  me¬ 
dicinae  auxilio,  febre  requies  erat:  proxime¬ 
que  intra  convalescentiam  commoda  tussis 
evenit ,  per  quam  sputa  codta  rotunda  ejeci , 
quae  non  puriformia ,  sed  cerae  albae  semili- 
quefactae  similia  erant.  Provenerunt  autem 
ista  sputa  a  Sero  (  mucosa  sanguinis  parte  ) 
quod  febris,  quam  miasma  excitaverat,  suo 
calore  ante  coegit ,  deindeque  intra  conva¬ 
lescentiam  per  majores  utique  corporis  vires 
coctum  et  postremo  tussi  expulsum  est .  Erat- 
que  ista  Expectoratio  non  febris  quidem  erit 
sis ,  sed  crustae ,  quam  febris  ipsa  in  sangui¬ 
ne  ante  confecerat  et  reliquit. 

Non  secus,  ac  ego,  hi  habebant,  in 
quorum  latus  miasma  decidebat,  in  eodern- 
que  Fleuritidem  excitabat.  Horum  sanguis, 
si  e  vena  missus  refriguit,  crustam  inflam* 
matoriam  habebat  :  iideriique ,  si  ad  exitum 
quinti  septimique  diei  similiter  sudabant,  et 
postea  uri  nam  reddebant ,  quae  sedimentum 
lateri  trito  simile  praecipitavit  ,  similiter  a 
morbo  revenerunt ;  et  intra  convalescentiam 
tale  sputum  coctum  album  item  facile  reje* 
c erunt  . 

Qui  vero  neque  quinto  neque  septimo 
(  scilicet  imparibus  diebus  )  ita  sudarunt  , 
neque  iisdem  diebus  urinam  turbidam  cum 
sedimento  lateri  trito  simili  acceperunt;  eo¬ 
rum  morbus  in  longum  tempus  traxit ;  curatu 
difficilis  erat,  sputa  diu  cruda  manserunt,  et 
tussis  acerba.  Utique  quoniam  miasma  in  ho¬ 
rum  corpore  per  febrim  non  satis  tritum  ,  ab 
teratum ,  coctumque  est .  Ob  quam  ratio* 
nem  febris  ita  moderanda  erat ;  ut  ea  non 
excedat,  ne  noceat;  neque  torpeat,  ut  non 
adjuvet;  sed  debebat  tantum  ex  ea  relinqui, 
quantum  satis  erat,  et  ad  coquendum  mias- 
ma ,  et  ad  coctum  potenter  eliminandum  .  — * 
Febris  enim  ipsa  saepe  medicinae  est. 

Alii  ,  in  quorum  pulmonem  miasma 
praecipitavit  se,  passi  Peripneumoniam  sunt. 
Hi  ,  si  pari  curandi  ratione  habebantur,  et 
easdem  crises  imparibus  diebus,  nempe  quin¬ 
to  septimoque  accipiebant,  proxime  evene¬ 
runt:  deindeque  per  convalescentiam  sputa 
cocta  ejecerunt.  Si  vero  has  crises  non  ha¬ 
buerunt,  longum  tempus  tussiendo  traxerunt 

et  cruda  ejecerunt :  utique  quoniam  miasma 
non  perfecte  coctum  rectoque  tempore  ejec¬ 
tum  est  ;  sed  aliquae  ejus  reliquiae  intus 
manserunt  . 

Pejor  morbus  et  exkio  plenus  erat  * 
quando  istud,  miasma  ia  aliquod  intimi  ven¬ 
tris  viscus  se  conjecit .  Siquidem  inflamma¬ 
tio ,  si  ea  ibi  locorum  residet,  periculo  et 
magis  plena  et  potius  prona  in  gangraenam 
est,  quam  quae  externis  corporis  partibus 
inhaeret.  Adde,  quod  infimae  istius  cavitatis 
viscera  magnam,  cum  diversis  aliis  corporis 
partibus  necessitudinem  habeant,  ob  quarum 
consensum ,  siqua  laesio  incidat,  caeterorum 
viscerum  functiones  turbantur ,  morbi  mate¬ 
ria  vel  non ,  vel  male ,  vel  tarde  coquitur  .* 
retinentur  ea,  quae  sive  secerni  sive  excer¬ 
ni  debuissent  ;  sicque  pejor  ipse  morbus  fit. 
Si  tale  vitium  in  mulierum,  quae  fluxui  men¬ 
struo  proximae  sunt ,  ventrem  incidat  et  san¬ 
guis  non  prorumpat  ;  morbus  male  complica¬ 
tur,  ejusdemque  signa  confunduntur.  In  tali 
confusionis  circumstantia  recte  dijudicare  sa¬ 
lus  aegrotantis  est 

Intra  hanc  istius  epidemiae  constitutio¬ 
nem  duas  ita  affectas  mulieres  accepi,  qua¬ 
rum  altera  45  altera  36  anno  saetate  habebat; 
et  in  quarum  hepate  miasma  suum  inflamma¬ 
tionis  focum  deposuit  .  Initium  cum  frigore 
erat;  secutus  ardor  est;  vomendi,  desiderium; 
vomitus  ipse,  extrema  omnium  ciborum  nau¬ 
sea  ,  saepe  animo  linquebantur;  et  quoties 
animus  revenisset,  arteriarum  pulsus  frequens 
et  ,  in,  diastoie*.  celer  erat.  Universa  corpo* 

ris  cutis  subflava  erat;  flavum,  etiam  ici  x 
quod  in  oculis  album  esse  debet:  urina  bile 
remixta  erat.  In  genis  maculae  profunde  .ru¬ 
brae  ,  sex  lineas  latae  ,  extabant .  Lingua 
arida  erat,  et  sitis  inextinguibilis ;  abdomen 
tumidum.  Intercurrebant  exacerbationes  va¬ 
gae. 

Venaesectiones  moderatae,  E  nemata  ex 
sero  lactis  am misto  nitro  et  meile  ,  decocta 
refrigerantia  atque  julapia  adjecto  multo  ex¬ 
tracto  aorticis  peruviani  utrasque  eripuerunt. 
Ipsae  vero  mulieres  longum  deinde  convales¬ 
centiae  tempus  traxerunt .  Nec  mirum  >  quo-! 
niam  ita  affecta  corpora  morbus  extreme 
contriverat . 

Pestiferum  erat,  si  iste  morbus  in  puer¬ 
perium  incidit  ,  ejusdemque  miasma  abdo¬ 
men  occupavit.  Rumor  erat,  quod  serenis¬ 
sima  princeps  foemina  de  M  — -  g,‘  cum; 
ea  septem  menses  gravida  fuisset,  ita  nxale- 
habuerit .  Abortum  fecit  ;  et  proxime  ex  tin¬ 
cta  est . 

In  tali  morbi  complicatione  et  circum¬ 
stantiarum  conventu  debet  medicus,  si  arti¬ 
fex  est,  praenosse  ;  quid  metuendum  sit:  et 
tunc  protinus  adhibito  recto  auxilio  pericu¬ 
lum,  quod  imminet,  cavere.  Etenim  tertio 
post  p  rtum  die  cum  febris  excitetur,  intra 
quam  lac  ad  mammas  venire  debet ,  utraque 
febris,  altera  morbi  altera  lactis,  convenit  i 
et  ambae  conjunguntur.  Inde  calor  vehemen¬ 
ter  exardescit;  supervenit  delirium,  deficit 
lac  ,  cohibentur  Lochia  ,  perturbantur  visce¬ 
rum  in.  abdomine  tam  secretiones  quam  ex- 

cretiones ,  inflammatur  uterus  intestinave  ,  in- 
tumet  abdomen,  sequitur  gangraena ,  quae 
aegram  jugulat .  Salus  in  cortice  peruviano 
est;  quo  corpus  ante  muniri  debet,  quam 
gangraena  instat.  In  mora  enim  periculum 
est.  Sic  duas  tales  puerperas  servavi,  qua- 
lum  una  pro  exemplo  sufficiat . 

Anno  «78  i.  die  4  Junii  juvenis  mulier 
quartum  foetum  gestans  et  partui  proxima 
epidemico  Catarrho  affecta  est.  Corpus  tor¬ 
pidum,  membraque  lassa  habuit,  caput  gra¬ 
ve  ,  dolentes  oculos  ,  horrores  vagos  ,  in 
termedium  calorem  ,  arteriarum  pulsum  fre¬ 
quentem  ,  noctem  inquietam  ,  deinde  grave¬ 
dinem  . 

Postero  die  aegra  pejus  habuit,  febris 
vesperi  exacerbata  est,  frigus  duarum  hora¬ 
rum,  calor  ardens  post:  intra  istum  calorem 
abdomen  tensum  est ,  doluitque  ;  arteriarum 
pulsus  frequens  et  durus  erat,  ciborum  nau¬ 
sea  et  sitis  multa,  tussis  acerba. 

Missus  e  brachii  vena  sanguis  est ,  im¬ 
perata  diaeta  tenuis,  praestitum  julapium  re¬ 
frigerans  ,  et  decoctum  adjecto  nitro  cum 
aceto  vini  destillato  et  syrupo  rubi  idaei  . 
Inditum  item  E  nema  ex  Sero  lactis  cum  ni¬ 
tro  et  meile  .  Postero  die  mulier  prolem  eni¬ 
xa  est:  lochia  parum  fluebant;  deinde  per 
febris  ardorem  cohibita  ipsa  lochia  sunt  .  Ob 
quem  defectum  quoniam  lactis  febrim,  quae 
tertio  die  accessura  esset  ,  pejorem  metue¬ 
bam  ,  superioribus  remediis  extractum  corti¬ 
cis  peruviani  ammiscui  ,  ex  quo  mulier  un¬ 
ciam  quotidie  assumat.  Tertio  die  magis  in¬ 
tenta 

tenta  febris  est;  tussis  magis  praessifc  ;  nem 
venit  aci  ubera  lac?*  totum  corpus  siccum  ari¬ 
dum  qu<e  erat. 

Interea  extractum  corticis  cum  refrige-. 
rantibus  auxiliis  continenter  offerri  jussi;  sic- 
que  aegram  eripui  .  Superato  morbo  lochia  , 
veluti  a  recenti  partu  profluxerunt ;  lacte  in^ 
pleta  ubera  sunt,  urina  liberaliter  potui  res¬ 
pondit;  alvus  aperta  est,  rediit  edendi  desr- 
derium  ,  tussis  facilis  evemt,  sputa  cocta 
commode  exierunt;  omnesque  corporis  fun¬ 
ctiones  restitutae  sunt.  Imposterum  mulier 
prospere  habuit. 

Si  catarrbus  epidemicus  in  corpus  inci¬ 
dit,  quod  chronicus  quidam  morbus  ante  vi¬ 
tiaverat',  duplicia  signa  convenerunt  ,  altera 
&  catarrho  Jdtera  a  vitio  chronico  :  quae  re¬ 
cte  dijudicare  medici  refert  ,  et  aegro  peruti¬ 
le  est . 

Senex  Mercator,  per  annuas  accessiones 
podagricus  epidemico  catarrho  correptus  est, 
intraque  eum  male  quidem,  ut  caeteri  aegri, 
habebat;  tamen  insuper  aliena  signa  retinuit, 
di versasque  passus  vexas  est,  quae  eum  ali¬ 
ter  et  diu  excruciabant .  Perturbatus  somnus 
erat,  sudor  vagus,  incerto  tempore  erum¬ 
pens,  erroneus,  tenuis,  aquosus,  non  profi¬ 
ciens  .  Tussis  aspera  ,  non  statuto  tempore 
insurgens,  sputum  crudum,  aquosum,  spu¬ 
mans ,  filum  trahens.  Urina  tenuis,  aquosa, 
cruda,  nihil  memoratu  dignum  continens.  Ita 
senex  longo  tempore  inutiliter  fatigatus  pos¬ 
tremo  amissis  carnibus  extenuatus  est  .  Uti¬ 
que  hae  turbae  excitatae  a  materia,  podagrica 

erant , 


erant,  quam  catarrhi  febris  excitaverat. 

Postremo  materia  podagrica  in  dextrum 
pedem  praecipitavit  se ,  in  eodemque  et  acu¬ 
tum  dolorem  et  rubrum  tumorem  excitavit  , 
Excusso  trans  istum  pedem  vitio  chronico 
sudor  calidus  viscidus  erupit ,  urina  sedimen* 
tum  crassum,  lateri  trito  simile  praecipitavit: 
posteaque  intra  convalescentiam  coctum  spu¬ 
tum  est,  quod  deinde  album,  veluti  lique¬ 
facta  cera,  facile  expectoratum  est:  aeger- 
que  etsi  longam  inde  convalescentiam  ha¬ 
buisset,  tamen  amissas  vires,  per  apricum 
obambulando  ,  imposterum  omnes  reparavit. 

Atque  talis  quidem  popularis  iste  mor¬ 
bus  hoc  tempore  inter  nos  erat.  Deinde 
quaeritur,  quae  ejus  causa  fuerit?  Hanc  alii 
In  privato  quopiam  miasmate  quaerere  vole¬ 
bant:  alii  a  tempestatum  mutatione  deducere 
eam  malebant .  Qui  tempestatum  mutationes 
pro  popularium  morborum  causa  admittunt , 
inferunt,  quod,  quoniam  vitiata  tempestas 
eommunis  omnibus  hominibus  est ,  etiam  ex 
ea ,  si  non  omnes ,  tamen  plurimi  similiter 
affici  debeant :  neque  ad  id  ullo  miasmate 
opus  esse  sustinent.  Alii  breviore  via  ad 
iruasma  recurrunt;  etsi,  cujus  indolis  id  sit, 
statuere  non  possint.  Ego  utrasque  senten¬ 
tias  perscrutabor ,  dicamque  qualis  morbus  a 
mutato  tempestatum  habitu  sit,  qualis,  a  mias- 
mate . 

Valetudinem  a  subitanea  et  contraria 
tempestatum  mutatione  vitiari  medicorum  ne¬ 
mo  negat .  Et  quod  inde  epidemici  morbi 
veniant,  cum  Hippocrates  scripsit,  tum  cae- 

teri  hucusque  medici  recte  annotarunt.  In 
ista  vero  causarum  contemplatione  iterum 
cautione  opus  est.  Non  enim  a  qualibet  mu¬ 
tatione  morbus  fit;  sed  ab  ea  /quae  contra¬ 
ria  priorem  sequitur.  Neque  ea  tempestas  * 
quae  per  breve  tempus  constitit  et  brevi  ite¬ 
rum  tempore  'versa  in  contrariam  est  ,  epide¬ 
micum  morbum  excitat :  sed  in  quatuor  anni 
tempestatum  habitu  quaerenda  causae  origo 
est :  scilicet  sunt  quatuor  anni  tempestatibus 
sui  cuique  morbi ,  ex  quibus  alii  hyemales , 
alii  vernales ,  alii  aestivales ,  alii  autumnales 
nominantur:  quorum  neuter  epidemicus  est. 
Quodsi  vero  unum  talem  tempestatis  habi¬ 
tum  alter  sequatur,  isque  adversus  priori  sit; 
tunc  morbus  fit ,  qui  multos  simul  homines 
prehendit;  isque  epidemicus,  id  est,  popula¬ 
ris  appellatur,  v.  g.  Esto  hyems  mollis,  te¬ 
pida,  humida,  imo  putrida;  sequatur  eam 
ver  amoenum,  pedetentim  siccescens,  deinde 
siccum,  postremo  etiam  infrigescens;  epidemi¬ 
cus  morbus  non  erit  ,  Et  contra ,  sequatur 
talem  ityemem  ver  protinus  siccum,  gelidum- 
que :  excitabitur  morbus,  qui  quamproxime 
plurimos  homines  corripiet ;  propterea  quod 
prior  tempestas  disposuit  corpora  ,  poste¬ 
rior  contraria  afficit  ea  .  Inde  epidemicus 
morbus . 

Nunc  perquirendum  est*  an  ubique  lo¬ 
corum,  in  quibus  iste  Catarrhus  grassatus 
est  ,  idem  similisque  tempestatum  habitus  an¬ 
te  fuerit?  Id,  si  ubique  obtinuit ,  morbi  cau¬ 
sa  a  tempestatum  mutatione  jure  deduci  de¬ 
bet;  si  non  ita  obtinuit,  alia  quaerenda  est. 

Prehendit  autem  in  Borussiae  regno  morbus 
die  nona  Martii  in  civitate  Memel,  in  Gum- 
binen  ;  die  decimo  in  Heilsberg,  die  decimo 
quinto  Regiomonti,  Insterburgi ;  die  vigesi¬ 
mo  primo  Martii  in  Bartenstein  :  mense 
Aprili  Reroiini :  a)  initio  mensis  Maji  Hei- 
delbergae  b )  :<  medio  mense  Majo  hic  Mo«> 
guntiae  incepit  ,  et  line  Junii  nos  dimisit . 
Est  autem  diversum  a  nostro  Borussiae  coe¬ 
lum  ;  diversaque  per  quatuor  istos  menses 
tempestas  utrinque  erat.  In  Borussia  mor¬ 
bum  hyems  antecessit:  Juxta  nos  idem  Vere 
incepit,  cujus  initium  siccum,  frigidumque 
erat  ,  et  mense  Junio  cum  magno  calore  at* 
que  siccitate  finivit  .  His  adde  ,  quod  mor¬ 
bus  ,  veluti  a  tempestatum  vitio  ,  non  eo¬ 
dem  tempore  ubique  locorum  simul  occupa¬ 
verit,*  sed  contra  ex  regno  ■  in  plagam,  ex 
plaga  in  urbem  ,  ex  urbe  in  vicum  ,  ex  vico 
in  vicum  transiverit ,  semper  idem  et  ubique 
similis  fuerit  ;  quem  neque  coeli  a  neque 
tempestatum  ,  neque  corporum  diversitas  al- 
teravit . 

Ob  quas  rationes  existimo ,  excitatum 
fuisse  istum  quidem  catarrhum  a  privato  quo¬ 
piam  miasmate :  etsi  in  universum  concedam , 
quod  hominum  corpora  tempestatum  muta* 
tione  ita  alterari  sicque  disponi  possint,  ut 
ea  imposterum  apta  atque  idonea  fiant,  cum 

ad  recipiendum  tum  ad  retinendum  miasma  a 
Porro  nosse  interest ,  duo  esse  miasmatum 
genera ,  ex  quibus  alterum  disposita  tantum 
corpora  Aggreditur,  alterum  pura  et  non  dis¬ 
posita  :  horum  prius  epidemicos  morbos  con¬ 
stituit,  si  multos  simul  homines  corripit,  po¬ 
sterius  contagiosos .  Cumque  istud  miasma 
non  tantum  disposita  post  hyemis  tempesta¬ 
tem  corpora  infecerit,  sed  et  imposterum 
post  salubre  ver  pura  quaeque  corripuerit  , 
utique  idem  tanquam  contagiosum  haberi  de- 
X>et:  maximeque  quoniam  id  intra  breve  tem= 
pus  sanos  quosque  prehendit . 

Deinde  ad  rem  pertinet  nosse ,  istud 
miasma  cujus  generis  fuerit.  In  qua  item 
perscrutatione  plus  conjectura  prosequimur , 
quam  scientia  comprehendimus .  Ad  cujus 
dilucidationem  recordari  ejus  Epidemiae  de¬ 
bemus.,  quae  anno  1770.  grassata  est,  et  cu¬ 
jus  mentiouem  in  limine  istius  dissertationis 
fecimus  .  Igitur comparatione  facta ,  utrius- 
qtie  momenta  hic  considerabimus . 

Itaque ,  quorum  labia  altero  et  tertio 
die  exulcerata  sunt  ,  hi  quamproxime  a  mor¬ 
bo  sine  tussi  revenerunt:  utique  quoniam 
miasma  adhuc  crudum  ,  si  non  omne ,  tamen 
plurimum  ita  erupit.,  „  Febres,  in  quibus  ul- 
cerantur  labia,  fortassis  intermittentes;  „  a) 
similiter,  si  aegri  ad  exitum  tertii  diei  toto 
corpore  multum  sudabant ,  et  sudor  ipse  ca¬ 
lidus 

lidhs  efc  viscidus  erat ,  atqde  odorem  fer* 
menti  panis  secalini  habeat:  si  urina  simul 
turbida  evenit  et  sedimentum  ]ateri  trito  si¬ 
mile  praecipitavit  9  protinus  tussi  acerba  libe¬ 
rati  sunt  i  alii  impostefum  sputum  coctum  * 
non  multum  facile  ejecerunt  .  Ita  CoctUm 
miasma  per  hos  exitus  critice,  die  impari  * 
tertio  eliminatum  fuit .  Solvebatur  autem  mor* 
bhs  post  tres  dies  veluti  febris  tertiana  post 
tres  accessiones  .  Qui  ob  tale  miasma  iri 
Pleuritidem  aut  Peripnetvmoniarn  inciderunt* 
alit  asperam  arteriam  inflammatam  accepe¬ 
runt,  et  ad  exitum  quinti  et  septimi  diei 
ita  sudabant  et  tale  sedimentum  in  lirina  ha¬ 
bebant,  sanati  sunt,  et  intra  convalescentiam 
sputa  facile  ejecerunt .  Febres  tertiariae 
post  tres,  post  quinque,  post  septem  cir- 
cuitus  absolvlmtur.  „  a)  Febres  continen¬ 
tes  post  tot  dies  crisi  terminari ,  post  quot 
accessiones  febres  intermittentes  desinunt  * 
Sydenham  recte  dixit .  Quibus  vero  aegris 
intra  istum  catarrhum  tales  solutiones  non 
Contigerunt;  id  est,  qui  imparibus  his  diebus 
neqUe  ita  sudabant ,  neque  tale  sedimenturfr 
in  urina  habebanc ;  hi  acerbe  tussire  contin¬ 
uarunt,  cruda  expuerunt ,  et  longam  convale¬ 
scentiam  maletraxerunt ,  et  ipsis  recidivis  ob¬ 
noxii  fuerunt  :  perinde  ac  in  febribus  inter¬ 
mittentibus  ,  quae  absque  solutoriis  signis 

Cortice  peruviano  suppressae  fuerunt .  Qiid- 
rura  vero  febres  intermittentes  post  soluto- 
ria  signa  desierunt,  hi  recidivam  non  patiun¬ 
tur:  veiuti  id  alibi  a  me  satis  superque  de¬ 
monstratum  est  a)*  Senex  podagricus,  de 
quo  supra  dixi,  catarrho  epidemico  affectus 
est:  cruda  diu  expuit ,  et  attenuatus  esc;  eru¬ 
pit  deinde  e  pede  materia  podagrica ,  atta¬ 
men  tussis  aileviata  ndn  est,  propterea  quod 
sudor  aquosus  et  urina  tenuis  erat.  Postre¬ 
mo  sudor  viscidus  glutinosus  erupit,  et  secu¬ 
ta  urina  crassa  est,  quae  sedimentum  lateri 
trito  simile  praecipitavit;  inde  febris  finem 
habuit ,  et  secutum  sputum  coctum  est ,  quod 
facile  exivit .  Per  talem  sudorem  et  per  ta¬ 
lem  urinam  febres  intermittentes ,  etiam  quae 
maxime  latent,  dignosci  posse,  Sydenham 
dixit  b) .  Febrim  intermittentem  ,  maximeque 
tertianam,  omnium  febrium  principem  esse, 
et  cum  qua  ea ,  quae  de  crisibus  antiqui  me¬ 
dici  recte  reliquerunt,  omnino  conveniunt  i 
Fracastorius  scripsit  c. )  .  His  adde  ,  quod  ali¬ 
qui  ante  istum  catarrhum  febre  intermittente 
tertiana  affecti  fuerint  ;  alii  vero  post  eun¬ 
dem  catarrhum  in  tertianam  intermittentem 
inciderint ;  qui  morbi  alterius  in  alterum 
transitus  utique  significat,  quod  uterque  unam 
eandemque  causam  agnoscat;  id  est,  febris 

tertianae  miasma .  Deciderunt  autem  in  i§~ 
tum  catarrhum  febrientes  hi,  quorum  febris 
intermittens  signa  solutoria  ante  non  habe¬ 
bat .  Et  vice  versa,  ex  catarrho  in  Febrim 
tertianam  delapsi  sunt  illi ,  quorum  catarihus 
absque  signis  solutonis ,  id  est  Absque  tali 
urina  desiit.  Contra  vero  hi,  qui  tertiana 
ante  laborabant,  et  ex  ea  in  catarrhum  inci- 
derunt,  imposterum  febris  recidivam  passi 
non  sunt ,  siquidem  si  intra  eundem  catar¬ 
rhum  impari  die  sudor  calidus  viscidusque 
ex  universo  corpore  erupit ,  et  urina  sedi¬ 
mentum  lateri  trito  simile  praecipitavit.  At¬ 
que  sic  febris  intermittens  in  catarrhum  ,  ca-> 
tarrhus  in  febrim  intermittentem  mutabatur  ? 
id  est ,  uterque  morbus  ,  etsi  forma  Varius  ? 
tamen  excitatus  ab  una  eademque  causa  erat. 
Ita  potest  miasma  febris  intermittentis ,  prout 
id  diversas  corporis  partes  occupat,  morbos, 
quos  excitat,  diversis  larvis  induere.  Est 
enim,  tit  Richardus  Morton  dixit,  febris 
intermittens  larvatorum  morborum  princeps  's 
scilicet  quae  sub  omnium  fere  morborum 
forma  latet,  eorundemque  genium  mentitur. 
Ego  ejus  larvas,  si  non  omnes,  tamen  pluri¬ 
mas  depinxi  a) . 

Huc  accedit,  quod  hi  ,  qui  a  tali  catar¬ 
rho  evenerunt,  diutius  infirmi  viribusque  ma¬ 
gis  fracti  permanserint ,  quam  qui  vulgari  ca¬ 
tarrho  laborabant.”  et  quod  ipsi  isti  conyale* 

Scentes  cibos  nolebant ;  et  insudabant ,  qtid* 

ties  calidum  vel  cibum  vel  potum  assumse- 
funt:  perinde  ac  hi,  quos  febris  intermittens 
naturae  beneficio  et  absque  cortice  peruviano 
dimisit  >  et  in  quorum  corpore  aliquae  febris 
reliquiae  remanserunt .  Diutius  vero  ita  male- 
traxerunt,  qui  solutoria  signa  non  habebant  i 

Ita  senex  podagricils  ^  de  quo  siipra  me¬ 
moravi  ,  per  longum  tempus  aerumnose  tra¬ 
xit  ,  neque  etiam  post  insultum  podagricum 
bene  habuit;  sed  deinde  convaluit,  postea» 
quam  sudor  calidus,  viscidus ,  acidus  i  ex 
ejus  corpore  erupit  ,  et  ufina  sedimentum  la¬ 
teri  trito  simile  praecipitavit.  Per  quae  item 
ad  credendum  persuadeor  ,  quod  epidemicus 
iste  catarrhus  excitatus  a  febris  intermittentis 
miasrriate  fuerit ,  quemadmodum  tertiana .  Qua 
vero  ratione  modoque  ortura  in  septentrione 
istud  rhiasma  fuerit,  et  aqua  causa  contagio¬ 
sum  ipsum  evenerit,  perquirere  fugio,  ne  ia 
obscura  incomprehensibiliaquC  incidam  . 

Denique  posset  aliquis  objicere ,  quod 
Isti  quidem  catarrho  epidemico ,  siquidem  is 
excitatus  a  miasmate  febris  intermittentis  erat, 
adhibito  cortice  peruviano  Obveniri  debuis¬ 
set.  Id  plausibile  quidem  ,  sed  perpetuum 
non  est.  Nosse  enim  interest,  quod  febris 
intermittens ,  siquidem  ea  versa  in  continen¬ 
tem  est  vel  continentis  febris  normam  admi¬ 
sit,  corticem  n6n  requirat;  propterca  quod 
$uum  miasma  citius  per  continentem  febris 
aestum  coquatur,  coctumque  diebus  judica¬ 
toriis  (  tertio  ,  quinto  ,  septimoque  )  per  su¬ 
dorem  perque  urinam  turbidam  e  corpore 

ejiciatur;  et  quod  tunc  nulla  fecidlva  talem 
t:risin  sequatur;  perinde  ac  febres  intermit¬ 
tentes  regulares  post  totidem  accessiones  si¬ 
militer  judicari  consuescunt .  Igitur  *  cum  ta¬ 
les  crises  in  isto  catarrho  contigerunt ,  corti¬ 
ce  peruviaUo  opus  non  CraV:  'si  non  contige¬ 
runt  ,  et  febris  tertiana  remansit  ,  ea  impOste- 
tum  cortice  peruvkno  submovenda  erat-, 

QttOdsi  atotem  miasma  praecipuUm  quod¬ 
dam  sive  in  thorace  sive  in  imo  ventre  vis¬ 
cus  occupet ,  obque  id  periculum  instet ,  de¬ 
bet  utique  protinus  adhibito  cortice  peruvia- 
no  succurri.  Adde,  quod  catarrhus,  qui  an¬ 
no  1770.  similiter  grassabatur,  nullam  a  vul¬ 
garibus  auxiliis  medelam  admiserit,  quoties 
is  sine  crisi  perstitit :  admisit  vero  eandem  a 
cortice  peruviario  » 

POSITIONES 

EX 

PHYSIOLOGIA. 

T~i 

I.  JT  Oetus  in  utero  potest  deglutire» 

II.  Foetus  in  utero  deglutit . 

III.  Foetus  in  utero  debet  deglutire  . 

IV.  Liquor  amnii  nutrimentum  continet,  quod 
foetum  ex  parte  alit-* 

V.  DupI  ex  igitur  foetui  nutrimentum  venit: 

alterum  ,  quod  e  matris  sanguine  accipit , 
alterum ,  quod  suo  ore  ipse  bibit . 

VI.  In  adultorum  corpore  bilis,  posteaquam 
ea  in  intestinis  suo  munere  functa  est. 
Iterum  digeritur,  sicque  perfectior  facta 
sanguinem  intrat,  cui  imposterum  condi¬ 
mento  est* 

VII.  A  digesta  ista  bile  cerumen  aurium  ama¬ 
ritudinem  accipit . 

VIII.  Tali  digestione  perfectior  facta  matris 
bilis  per  umbilicalem  venam  in  foetum 
transit.  Ideoque  matris  umbilicalis  vena 
venae  portarum  foetus  inseritur . 

XX.  Debet  foetus  perfectam  talem  bilem  a 
valente  sua  matre  accipere ;  quoniam  in-  • 
ers  sua  bilis  est . 

X.  Acriori  ista  magisque  perfecta  matris  bile 
foetus  opus  habet  $  scilicet,  ut  per  eam 
moeconium  ,  quod  diu  intestinis  inesse 
debet 9  condiatur,  sicque  caveatur  3  ne 

idem 


idem  ibidem  locorum  cum  noxa  com¬ 
putrescat  . 

XI.  Lac  nutricum  non  fit  in  uberibus . 

Xil.  Idem  non  venit  proxime  a  cyhlo  ad 
mammas . 

XIII.  Sed  oritur  in  utero,  in  quo  primum 
paratur . 

EX  PATHOLOGIA. 

5£IV\  In  febrium  intermittentium  curatione 
cortex  peruvianus ,  similiter  ac  caetera 
quaeque  febrifuga  remedia  saepe  vana 
sunt.  Utique  medentis  culpa. 

XV.  Pertinax  febris  intermittens  est ,  quae 
constantem  eandem  typi  horam  servat : 
mobilior  haec ,  quae  eandem  horam  quo¬ 
modocumque  mutat ,  curatu  facilior  ea 
est,  quae  accessiones  duplicat:  non  re¬ 
vertitur  ea  ,  quae  ,  posteaquam  in  conti¬ 
nentem  versa  fuit ,  ipsa  desiit  . 

XVI.  Hydrops  ,  quoniam  diversas  causas 
agnoscit,  diversa  quoque  auxilia  requi¬ 
rit.  Itaque  vana  quaecunque  medicamen¬ 
ta  hydragoga  sunt. 

XVII.  Similiter,  diversa  scirrhi  causa  cum 
sit,  etiam  diversam  scirrhus  ipse  mede¬ 
lam  exigit. 

XVIII.  Non  est  igitur  cicuta  vulgaris  om¬ 
nium  scirrhorum  remedium  specificum  * 

XIX.  Cicuta  vulgaris  huic  solum  sive  scir¬ 
rho  sive  cancro  medetur  ,  qui  ortus  a 
tali  causa  est ;  cui  specifice  adversa  ci¬ 
cuta  est .  Secus  vanum  istud  remedium 
est . 


XX, 


XX.  Potest  quidem  cicuta  lymphaticarum 
glandularum  scirrho  ,  etiam  cancro ,  imo 
in  ipsis  mammis  mederi ;  siquidem  ista 
vitia  excitata  a  quapiam  causa  sint,  cui 
cicuta  medelae  est .  Cancro  vero  lacteo 
cicuta  non  medetur :  ne  movet  qtiideni 
#  eundem  . 

XXL  Ut  scirrhorum,  ita  cancrorum  diversa 
causa  est ,  diversamqu&  rhedelani  utrum¬ 
que  vitium  requirit. 

XXII.  Cancrorum  pessimus  mammarum  tsi  * 
et  privatam  suam  causam  habet ,  quae 
hucusque  medelam  non  admisit . 

XXIII.  Causa  Cancri  lactei  in  mammis  non 
oritur,  sed  illuc  ab  alia  scaturigine  venit 

XXIV.  Mulieres  steriles  et  virgines  vetulae 
magis  obnoxiae  mammarum  cancro  sunt, 
quam  mulieres  quae  pepererunt,  minime 
vero  hae  ,  quae  matres  suam  sobolem 
lactaverunt . 

XXV.  Ut  febris  quartana  olim  ante  corticem 
peruvianum  sic  hodie  passio  hysterica 
medicorum  scandalum  est* 

XXVI.  Qui  passionis  hystericae  causam  alii 
in  nimium  tensis ,  alii  in  nimium  laxis 
nervis  statuunt,  utri  que  rixantur  de  lana 
saepe  caprina. 

XXVII.  Passio  hysterica  utplurimum  cum 
materia  est:  perinde  ac  hypocondriaca 
ac  atrabiliaria  passio  * 

XXVIII.  Virgines  vetulae,  et  steriles  mulie¬ 
res  passione  hysterica  magis  tentantur , 
quam  quae  pepererunt.  Minime  omniurm 
isti  morbo  obnoxiae  sunt,  qtiae  suas  so- 
boles  lactaverunt  * 


XXIX* 


XX ix.  Largum  sanguinis  e£  utera  proflu¬ 
vium  hystericis  profuit  .  Profuit  etiam 
aliquod  fluoris  albi  genus.  Etiam  sudor, 
privatum  quendam  odorem  habens  . 

XXX.  Insipiens  mulier  resipuit ,  quoties  utero 
habebat.  Post  partum  iterum  dessipuit. 

XXXI.  vjtft  ?(xp  YLkLY.i){  ri  xocl  filQvyi  xod  ^voqxif 
xXavwSesBpq  9  r^ac  xou  vovtpvL  psfiaw 
fyo  a) 

XXXII.  Viscera  abdominis  magnam  cum 
caeteris  corporis  partibus  necessitudinem 
habent ;  quae  hucusque  neglecta  et  non 
satis  observata  fuit . 

XXXIII.  Saepe  morbo  chronico  febris ,  non- 
nunquam  febri  chronicus  morbus  mede¬ 
tur  ,  aliquando  etiam  alter  chronicus  al¬ 
terum  chronicum  expellit . 

XXXIV.  Variolarum  inoculatores ,  pure  tales, 
non  omnes  causas  noscunt ,  propter  quas 
variolae  inoculantur.  Imo  ne  has  qui¬ 
dem  nosse  possunt  * 

EX  MATERIA  MEDICA. 

XXXV.  Sub  quo  coelo  morbus  est ,  sub  eo¬ 
dem  quoque  medelam  esse  credibile  est. 

XXXVI.  Etiam  indigenis  plantis  inest  virtus, 
febribus  intermittentibus  medendi. 

XXXVII.  A  vegetabilibus  medicinae  pluri¬ 
mum,  minus  ab  animalibus,  a  minerali¬ 
bus  minimum  habetur. 

XXXVIII. 


a)  Arctaeus  Capadox  Lib.  II.  acutorum  Cap  II. 


XXXVIII.  Medicamenta  alterantia  dicta,  ut- 
recte  operentur,  digeri  ante  debent,  cru¬ 
da  vix  ad  sanguinem  perveniunt.. 

XXXIX,  Plantae  quas  venenatas  declamant 
non  noxae  causa ,  sed  beneficii  gratia  a 
Deo  creatae  sunt .  His  magna  virtus  in- 
est,  ipsaeque  recto  usu  salubres,  abusu 
noxiae  sunt . 

XL.  Nulla  sunt  medicamenta  specifica  cepha¬ 
lica  ,  ophthalmica,  odontalgica,  pectoro- 
lia,  stomachica,  hepatica,  splenica,  hy- 
dragoga  ,  diuretica  ,  et  menagoga  ,  etc. 

XLI.  Medicamenta  specifica  ob  rectum  usum 
talia  sunt. 

XLII.  Utile  foret  eas  herbas ,  quibus  a  mor¬ 
bo  nomen  inditum  est,  rursum  experk 
mentis  prosequi. 

